**ΛΟΓΑΡΙΑΣΜΟΣ ΑΝΑΘΕΩΡΗΣΗΣ"**

Ημ/νία υποβολής 02/05/2023

Φορέας ΔΗΜΟΣ ΚΑΙΣΑΡΙΑΝΗΣ

Ονοματεπώνυμο ΚΟΣΜΑΔΑΚΗ ΑΡΓΥΡΩ

Θέση στο φορέα ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ ΛΟΓΙΣΤΗΡΙΟΥ

Στοιχεία επικοινωνίας [kosmargyro@gmail.com](mailto:kosmargyro@gmail.com) 6972826003 2132010756

Ερώτηση ΛΟΓΑΡΙΑΣΜΟΣ ΑΝΑΘΕΩΡΗΣΗΣ

ΣΥΜΒΑΣΗ ΕΡΓΟΥ (ΧΡΗΜΑΤΟΔΟΤΟΥΜΕΝΟΥ - ΦΙΛΟΔΗΜΟΣ ΙΙ) ΕΧΕΙ ΚΑΛΥΦΘΕΙ ΠΛΗΡΩΣ ΑΠΟ ΤΕΣΣΕΡΙΣ ΛΟΓΑΡΙΑΣΜΟΥΣ ΠΟΥ ΕΧΟΥΝ ΚΑΤΑΤΕΘΕΙ ΑΠΟ ΤΟΝ ΑΝΑΔΟΧΟ.

**ΚΑΤΑΤΙΘΕΤΑΙ ΚΑΙ 5ος ΛΟΓΑΡΙΑΣΜΟΣ ΑΝΑΘΕΩΡΗΣΗΣ**.

* **ΧΡΕΙΑΖΕΤΑΙ ΣΥΜΠΛΗΡΩΜΑΤΙΚΗ ΣΥΜΒΑΣΗ?**
* ΠΟΙΑ ΤΑ ΔΙΚΑΙΟΛΟΓΗΤΙΚΑ ΤΟΥ ΧΡΗΜΑΤΙΚΟΥ ΕΝΤΑΛΜΑΤΟΣ ΠΛΗΡΩΜΗΣ? ΕΥΧΑΡΙΣΤΩ

**Απάντηση:**

**Το ποσό της αναθεώρησης καταβάλλεται από τις πιστώσεις του έργου, χωρίς να απαιτείται η προηγούμενη σύνταξη ανακεφαλαιωτικού πίνακα εργασιών**. *(παρ. 15 Άρθρου 153 Ν. 4412/2016 «Αναθεωρητική περίοδος για τις βασικές τιμές ημερομισθίων, υλικών, μισθωμάτων και μηχανημάτων - Εξουσιοδοτικές διατάξεις»).*

Οι λογαριασμοί συντάσσονται πάντοτε ανακεφαλαιωτικοί και συνοδεύονται ιδίως, από ανακεφαλαιωτικό συνοπτικό πίνακα των επιμετρήσεων εργασιών που εκτελέσθηκαν από την αρχή του έργου, από τα παραστατικά στοιχεία των απολογιστικών εργασιών, **από τον πίνακα του υπολογισμού της αναθεώρησης** …. *(εδ. α΄παρ. 7 Άρθ. 152 Ν. 4412/2016 «Λογαριασμοί»).*

Το αίτημα για αποπληρωμή του ποσού των Αναθεωρήσεων μπορεί να εγερθεί από τον Ανάδοχο και να πληρωθεί οποτεδήποτε εντός του διαστήματος που διαρκεί η Σύμβαση κατασκευής έως και την Παραλαβή του Έργου. *(Ενώ δεν είναι επιτρεπτή η επ’ ευκαιρία της προσωρινής παραλαβής προβολή οικονομικών απαιτήσεων από τον ανάδοχο, η οποία γίνεται με τον προτελικό και στην περίπτωση της οριστικής παραλαβής με τον τελικό λογαριασμό. ΣτΕ 3485/94, ΣτΕ 276/2001).*

**Η μη συμπερίληψη της Αναθεώρησης σε ΑΠΕ σημαίνει προφανώς ότι δεν μπορεί να αποτελέσει αντικείμενο συμπληρωματικής Σύμβασης ή ανάλωσης αντίστοιχου ποσού από το κονδύλι των απροβλέπτων.**

Στη διάθεσή σας για περαιτέρω.

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

***dimosies-symvaseis.gr***

email: ***zpapastamatis@gmail.com***

Τηλ. Επικοινωνίας :*6945558980*